Source: https://www.slov-lex.sk/pravne-predpisy/SK/ZZ/2004/216/20040501
Timestamp: 2020-05-25 23:36:35+00:00

Document:
216/2004 Z.z. - Nariadenie vlády, ktorým sa ustanov... - SLOV-LEX
216/2004 Z.z./
ktorým sa ustanovujú oblasti utajovaných skutočností
Vláda Slovenskej republiky podľa § 2 písm. a) zákona č. 215/2004 Z. z. o ochrane utajovaných skutočností a o zmene a doplnení niektorých zákonov (ďalej len „zákon“) nariaďuje:
Utajovaná skutočnosť môže vzniknúť v oblasti
zachovania bezpečnosti1) a zabezpečenia obrany2) Slovenskej republiky,
zabezpečenia vnútorného poriadku a bezpečnosti3) Slovenskej republiky,
ochrany života, zdravia, osobnej slobody a bezpečnosti osôb pred protiprávnym konaním,
ochrany určených osôb a ochrany chránených osôb,4)
ochrany predmetov a objektov,5) ochrany určených objektov,6)
štátnych hmotných rezerv,
dovozu a vývozu vojenského materiálu,7)
ochrany jadrovej bezpečnosti, bezpečnosti jadrových zariadení, prepravy a ukladania jadrových materiálov a bezpečnosti chemických zariadení a nebezpečných látok pred protiprávnym konaním,
organizácie, foriem, metód a výsledkov činnosti spravodajských služieb, ozbrojených síl, ozbrojených bezpečnostných zborov, ozbrojených zborov a Národného bezpečnostného úradu a prostriedkov ich utajenia,
používania informačno-technických prostriedkov a informačno-operatívnych prostriedkov a prostriedkov operatívno-pátracej činnosti,
výskumu, vývoja a výroby zbraňových systémov a zariadení,
vedecko-technických a technologických postupov, výroby, výskumu a vývoja materiálov a technických prostriedkov,
zabezpečenia ochrany a bezpečnosti komunikačných a informačných systémov,
prípravy amnestie udeľovanej prezidentom republiky,
výskumu, vývoja, výroby a používania prostriedkov na ochranu utajovaných skutočností,
medzinárodných rokovaní a ich prípravy vrátane medzinárodných rokovaní o zmluvných dokumentoch, ak to ich povaha vyžaduje, a medzinárodných zmlúv a ich plnenia, ak sa na tom zmluvné strany dohodnú,
rozhodnutí, návrhov, žiadostí a informácií súvisiacich s úkonmi v trestnom konaní, ktoré by mohli ohroziť životy alebo bezpečnosť jednotlivých fyzických osôb alebo by mohli viesť k mareniu trestného konania,
zabezpečovania zahraničnej politiky Slovenskej republiky a vzťahov Slovenskej republiky k ostatným štátom a medzinárodným organizáciám a ochrany zastupiteľských úradov a diplomatických misií v Slovenskej republike,
vzájomnej spolupráce ozbrojených síl, ozbrojených bezpečnostných zborov, ozbrojených zborov, Slovenskej informačnej služby a Národného bezpečnostného úradu a ich spolupráce s príslušnými službami, zbormi alebo orgánmi cudzej moci,
menovej politiky a peňažného obehu,
dokumentácie týkajúcej sa vynálezov dôležitých pre obranu alebo bezpečnosť štátu alebo pre iný dôležitý záujem podľa § 3 ods. 3 až 6 zákona.
Vedúci vymedzí8) podľa § 1 tohto nariadenia utajované skutočnosti vznikajúce v právnickej osobe v rámci pôsobnosti ustanovenej podľa osobitného predpisu.9) Určené utajované skutočnosti vedúci zaraďuje do zoznamu utajovaných skutočností právnickej osoby.
Zoznam utajovaných skutočností právnickej osoby podľa odseku 1 vydáva vedúci písomne. Jeho obsahom je konkrétne určenie utajovaných skutočností s príslušným stupňom utajenia podľa § 3 zákona, zaradených do oblastí podľa § 1 tohto nariadenia a odôvodnenie potreby ich označenia príslušným stupňom utajenia.
Zoznam utajovaných skutočností právnickej osoby je verejný.
Napríklad zákon č. 319/2002 Z. z. o obrane Slovenskej republiky, zákon č. 414/2002 Z. z. o hospodárskej mobilizácii a o zmene zákona Národnej rady Slovenskej republiky č. 274/1993 Z. z. o vymedzení pôsobnosti orgánov vo veciach ochrany spotrebiteľa v znení neskorších predpisov v znení zákona č. 511/2003 Z. z.
Napríklad zákon Národnej rady Slovenskej republiky č. 171/1993 Z. z. o Policajnom zbore v znení neskorších predpisov.
Napríklad zákon č. 141/1961 Zb. o trestnom konaní súdnom (Trestný poriadok) v znení neskorších predpisov, § 2 ods. 1 písm. f) zákona Národnej rady Slovenskej republiky č. 171/1993 Z. z.
Napríklad zákon č. 49/2002 Z. z. o ochrane pamiatkového fondu, zákon č. 115/1998 Z. z. o múzeách a galériách a o ochrane predmetov múzejnej hodnoty a galerijnej hodnoty.
§ 27 zákona č. 319/2002 Z. z.
Zákon č. 179/1998 Z. z. o obchodovaní s vojenským materiálom a o doplnení zákona č. 455/1991 Zb. o živnostenskom podnikaní (živnostenský zákon) v znení neskorších predpisov.
§ 8 ods. 2 písm. a) zákona č. 215/2004 Z. z. o ochrane utajovaných skutočností a o zmene a doplnení niektorých zákonov.
Napríklad zákon č. 575/2001 Z. z. o organizácii činnosti vlády a organizácii ústrednej štátnej správy v znení neskorších predpisov, zákon č. 153/2001 Z. z. o prokuratúre, zákon Národnej rady Slovenskej republiky č. 46/1993 Z. z. o Slovenskej informačnej službe v znení neskorších predpisov, zákon Národnej rady Slovenskej republiky č. 566/1992 Zb. o Národnej banke Slovenska v znení neskorších predpisov.
Číslo: 216/2004 Z. z.
Názov: Nariadenie vlády, ktorým sa ustanovujú oblasti utajovaných skutočností
Dátum schválenia: 15.04.2004
Nachádza sa v čiastke: 94/2004

References: § 2
 § 3
 § 1
 § 3
 § 1
 § 2

§ 27

§ 8